
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
2.3. atribūts – datu lauks, kas apraksta datu objektu;
	Iebildums
2.3. un 2.4. definīcijas ir savstarpēji cirkulāras: atribūts ir definēts caur datu objektu, bet datu objekts ir definēts kā atribūtu kopums.
Piedāvātā redakcija
atribūts – datu objekta nosauktais raksturlielums vai datu lauks
	Nils Kolečis (LDVC)

	2.
	Noteikumu konsolidētā versija
2.4. datu objekts – atribūtu kopums, kas raksturo objektu elektroniskā formā;
	Iebildums
2.3. un 2.4. definīcijas ir savstarpēji cirkulāras: atribūts ir definēts caur datu objektu, bet datu objekts ir definēts kā atribūtu kopums.
Piedāvātā redakcija
datu objekts – elektroniskā formā strukturēta vienība, kas apraksta personu, lietu, notikumu, procesu vai citu vienību un ko veido attiecīgo atribūtu kopums
	Nils Kolečis (LDVC)

	3.
	Noteikumu konsolidētā versija
2.5. monitoringa dati – atzīme par izmaiņu faktu attiecīgajā atribūtā;
	Iebildums
Definīcija ir nepilna un neatbilst anotācijā aprakstītajam saturam. Anotācijā norādīts, ka monitoringa dati ietver vismaz datu objekta identifikatoru, izmainītā atribūta nosaukumu, izmaiņas veikšanas datumu un laiku, kā arī skaidri norādīts, ka monitoringa dati nesatur attiecīgo atribūtu vērtības
Piedāvātā redakcija
monitoringa dati – informācija par izmaiņu faktu atribūta vērtībā, kas ietver vismaz datu objekta identifikatoru, izmainītā atribūta nosaukumu un izmaiņas veikšanas datumu un laiku, bet nesatur pašu atribūta vērtību
	Nils Kolečis (LDVC)

	4.
	Noteikumu konsolidētā versija
17.2 Datu devējs nodrošina testa datus un to pieejamību datu saņēmējiem Datu izplatīšanas un pārvaldības platformā paredzētās datu aprites organizēšanai.
	Iebildums
Vārds "nodrošina" nozīmē pienākumu, tomēr anotācijā teikts, ka testa datu sniegšana ir brīvprātīga
Piedāvātā redakcija
Datu devējam ir tiesības izveidot un izvietot Datu izplatīšanas un pārvaldības platformā testa datus un nodrošināt to pieejamību datu saņēmējiem datu aprites organizēšanai.
	Nils Kolečis (LDVC)

	5.
	Noteikumu konsolidētā versija
44.1 12.3.1. un 12.3.3. apakšpunktos minētie monitoringa pakalpojuma dati un 12.3.2. apakšpunktā minētie monitoringa dati tiek glabāti 12 mēnešus.
	Iebildums
Terminoloģiska neatbilstība: punktā lietoti divi termini - "monitoringa pakalpojuma dati" un "monitoringa dati" - bez nošķiršanas.
Nav atrunas par speciālo normatīvo aktu prioritāti, ja tie nosaka citus glabāšanas termiņus konkrētiem datu veidiem
Piedāvātā redakcija
Šo noteikumu 12.3. apakšpunktā minētie monitoringa dati un atribūtu vērtības datu saņēmēja datu krātuvē tiek glabāti 12 mēnešus, ja vien citi normatīvie akti nenosaka citu glabāšanas termiņu.
	Nils Kolečis (LDVC)

	6.
	Noteikumu konsolidētā versija
50. Šo noteikumu 12.3. apakšpunkts stājas spēkā 2026. gada 30. maijā.
	Iebildums
datu devējiem un datu saņēmējiem nav atvēlēts pārejas laiks monitoringa pakalpojuma izmantošanai nepieciešamo iekšējo procedūru, dokumentācijas sagatavošanai.
Piedāvātā redakcija
-
	Nils Kolečis (LDVC)

	7.
	Noteikumu konsolidētā versija
2.6. monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus;
	Priekšlikums
atribūts kā datu lauks nav pārsūtāms, tiek pārsūtīta atribūta vērtība
Piedāvātā redakcija
monitoringa pakalpojums – informācijas pakalpojums, kura rezultātā institūcijai tiek dota iespēja saņemt monitoringa datus un, ja institūcijai ir tiesības iegūt noteiktas atribūtu vērtības pēc monitoringa datu iegūšanas, tad arī attiecīgās atribūtu vērtības;
	Nils Kolečis (LDVC)

	8.
	Noteikumu konsolidētā versija
2.7. institūcija – Latvijas Republikas tiešās pārvaldes iestāde, valsts institūcija, kas nav Ministru kabineta padotībā, atvasināta publiska persona vai tās iestāde, tiesu iestāde, prokuratūra, kā arī privātpersona, kurai deleģēts valsts pārvaldes uzdevums vai kurai saskaņā ar normatīvajiem aktiem ir tiesības iegūt un sniegt informāciju normatīvajos aktos noteikto pienākumu veikšanai.
	Priekšlikums
precizēt termina "institūcija" piemērošanu attiecībā uz 12.4. apakšpunkta normu - vai jēdziens "viena un tā pati institūcija" attiecas tikai uz juridiskās personas identitāti, vai arī uz funkcionālu grupējumu (piemēram, resoru). Veselības nozarē funkcionē vairākas savstarpēji saistītas iestādes (LDVC, NVD, SPKC, VI, ZVA), kam bieži nepieciešama datu apmaiņa savā starpā kopēju funkciju izpildei.
Piedāvātā redakcija
-
	Nils Kolečis (LDVC)

	9.
	Noteikumu konsolidētā versija
12.3.2. ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos aktuālos atribūtus;
	Priekšlikums
atribūts kā datu lauks nav pārsūtāms, tiek pārsūtīta atribūta vērtība.
"institūcija" šajā kontekstā būtu jāaizstāj ar "datu saņēmējs", jo monitoringa pakalpojuma saņēmējs ir datu saņēmējs
Piedāvātā redakcija
ja datu saņēmējam saskaņā ar normatīvajiem aktiem ir tiesisks pamats iegūt arī atribūtu vērtības, tad attiecīgo atribūtu aktuālās vērtības;
	Nils Kolečis (LDVC)

	10.
	Noteikumu konsolidētā versija
12.3.3. ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus, kas tiek uzkrāti kopā ar katru izmaiņu faktu;
	Priekšlikums
atribūts kā datu lauks nav pārsūtāms, tiek pārsūtīta atribūta vērtība.
"institūcija" šajā kontekstā būtu jāaizstāj ar "datu saņēmējs", jo monitoringa pakalpojuma saņēmējs ir datu saņēmējs
Piedāvātā redakcija
ja datu saņēmējam saskaņā ar normatīvajiem aktiem ir tiesisks pamats iegūt arī atribūtu vērtības, tad attiecīgo atribūtu vērtības, kādas tās bijušas katras izmaiņas brīdī un kuras tiek uzkrātas kopā ar katru izmaiņu faktu
	Nils Kolečis (LDVC)

	11.
	Noteikumu konsolidētā versija
12.4. iespēju veikt datu apriti institūcijas ietvarā bez šo noteikumu 31. punktā minētās elektroniskās vienošanās, ja datu devējs un datu saņēmējs ir viena un tā pati institūcija;
	Priekšlikums
precizēt jēdzienu "viena un tā pati institūcija" - lai attiektos arī uz vienas ministrijas resoru gadījumos, kad datu apmaiņas nepieciešamība izriet no kopējām funkcijām un mērķiem, ja tam ir tiesisks pamats.
Piedāvātā redakcija
-
	Nils Kolečis (LDVC)

	12.
	Noteikumu konsolidētā versija
13.3. datu izvietošanu izplatīšanai izmantojot datnes.
	Priekšlikums
Papildināt ar atsauci par jomas specifiskiem datu apmaiņas standartiem
Piedāvātā redakcija
datu izvietošanu izplatīšanai izmantojot datnes un datu pārzinis nodrošina datņu formātu definīcijas atbilstoši nozaru specifiskām datu apmaiņas vajadzībām, sasjaņā ar attiecīgajos normatīvajos aktos un standartos paredzēto datu apmaiņas formātu.
	Nils Kolečis (LDVC)

	13.
	Noteikumu konsolidētā versija
16. Piekļuve datu devēja datu krātuvē esošajiem datu devēja datiem ir pieejama tikai attiecīgajam datu devējam.
	Priekšlikums
precizēt
Piedāvātā redakcija
Piekļuve datu devēja datu krātuvē esošajiem datiem ir pieejama tikai attiecīgajam datu devējam un datu saņēmējam atbilstoši Noteikumu 31.punkta vienošanai, datu pārziņa tehniskā piekļuve datiem ir pieļaujama tikai šajos noteikumos noteikto funkciju izpildei.
	Nils Kolečis (LDVC)

	14.
	Noteikumu konsolidētā versija
17.1 Pārzinis nodrošina iespēju informācijas sistēmu pārziņiem izveidot un izvietot Datu izplatīšanas un pārvaldības platformā attiecīgās informācijas sistēmas testa datus.
	Priekšlikums
precizēt
Piedāvātā redakcija
Pārzinis nodrošina iespēju informācijas sistēmu pārziņiem izveidot un izvietot Datu izplatīšanas un pārvaldības platformā attiecīgās informācijas sistēmas testa datus, nodrošinot testa datu nodalīšanu no produkcijas datiem, kad testa dati nesatur identificējamus personas datus.
	Nils Kolečis (LDVC)



